title: 2012/368/EÚ, Euratom: Rozhodnutie Európskeho parlamentu, Rady, Komisie, Súdneho dvora Európskej únie, Dvora audítorov, Európskeho hospodárskeho a sociálneho výboru a Výboru regiónov z  29. júna 2012 , ktorým sa mení a dopĺňa rozhodnutie 2009/496/ES, Euratom o organizácii a činnosti Úradu pre vydávanie publikácií Európskej únie

text:
               11.7.2012

               SK

               Úradný vestník Európskej únie

               L 179/15

         ROZHODNUTIE EURÓPSKEHO PARLAMENTU, RADY, KOMISIE, SÚDNEHO DVORA EURÓPSKEJ ÚNIE, DVORA AUDÍTOROV, EURÓPSKEHO HOSPODÁRSKEHO A SOCIÁLNEHO VÝBORU A VÝBORU REGIÓNOV
   z 29. júna 2012,
   ktorým sa mení a dopĺňa rozhodnutie 2009/496/ES, Euratom o organizácii a činnosti Úradu pre vydávanie publikácií Európskej únie
   (2012/368/EÚ, Euratom)
   EURÓPSKY PARLAMENT,
   RADA,
   EURÓPSKA KOMISIA,
   SÚDNY DVOR EURÓPSKEJ ÚNIE,
   DVOR AUDÍTOROV,
   EURÓPSKY HOSPODÁRSKY A SOCIÁLNY VÝBOR,
   VÝBOR REGIÓNOV,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   keďže:

               (1)

               Je potrebné zmeniť a doplniť rozhodnutie Európskeho parlamentu, Rady, Komisie, Súdneho dvora, Dvora audítorov, Európskeho hospodárskeho a sociálneho výboru a Výboru regiónov 2009/496/ES, Euratom z 26. júna 2009, o organizácii a činnosti Úradu pre vydávanie publikácií Európskej únie (1) s cieľom prispôsobiť ho ustanoveniam Zmlúv zmenených a doplnených Lisabonskou zmluvou a predovšetkým s cieľom doplniť Európsku radu ako signatársku inštitúciu.

               (2)

               Riadiaci výbor Úradu pre vydávanie publikácií na svojom zasadnutí 2. júla 2010 súhlasil s tým, aby sa Európska rada stala jednou zo signatárskych inštitúcií a dňa 14. apríla 2011 súhlasil s tým, aby sa rozhodnutie 2009/496/ES, Euratom zmenilo a doplnilo,

         PRIJALI TOTO ROZHODNUTIE:
   Článok 1
   Rozhodnutie 2009/496/ES, Euratom sa mení a dopĺňa takto:

               1.

               Názov sa nahrádza takto: „Rozhodnutie Európskeho parlamentu, Európskej rady, Rady, Komisie, Súdneho dvora Európskej únie, Dvora audítorov, Európskeho hospodárskeho a sociálneho výboru a Výboru regiónov o organizácii a činnosti Úradu pre vydávanie publikácií Európskej únie“.

               2.

               Zoznam inštitúcií a orgánov, ktoré prijímajú rozhodnutie, sa nahrádza takto:
               „EURÓPSKY PARLAMENT,
               EURÓPSKA RADA,
               RADA,
               EURÓPSKA KOMISIA,
               SÚDNY DVOR EURÓPSKEJ ÚNIE,
               DVOR AUDÍTOROV,
               EURÓPSKY HOSPODÁRSKY A SOCIÁLNY VÝBOR,
               VÝBOR REGIÓNOV.“

               3.

               V článku 1 ods. 1 sa prvý pododsek nahrádza takto:
               „1.   Úrad pre vydávanie publikácií Európskej únie (ďalej len „úrad“) je medziinštitucionálnym úradom, ktorého cieľom je zabezpečiť vydávanie publikácií inštitúcií Európskej únie a Európskeho spoločenstva pre atómovú energiu v čo najlepších podmienkach.“

               4.

               V článku 4 sa odsek 6 nahrádza takto:
               „6.   S cieľom vymedziť podmienky spolupráce môžu inštitúcie uzatvoriť s úradom dohody o poskytovaní služieb. Európska služba pre vonkajšiu činnosť smie takisto spolupracovať s úradom a uzatvoriť na tento účel aj dohodu o poskytovaní služieb.“

               5.

               V článku 6 sa odsek 1 nahrádza takto:
               „1.   Zriaďuje sa riadiaci výbor, ktorý pozostáva z predstaviteľov všetkých signatárskych inštitúcií. Riadiaci výbor pozostáva z tajomníka Súdneho dvora Európskej únie a generálnych tajomníkov ostatných inštitúcií alebo ich zástupcov. Európska centrálna banka sa na činnostiach riadiaceho výboru podieľa vo funkcii pozorovateľa. Európsku centrálnu banku zastupuje tajomník jej Výkonnej rady alebo jeho vymenovaný náhradník.“

               6.

               Zoznam signatárskych inštitúcií sa nahrádza takto:
               „Za Európsky parlament,
               Za Európsku radu,
               Za Radu,
               Za Komisiu,
               Za Súdny dvor Európskej únie,
               Za Dvor audítorov,
               Za Európsky hospodársky a sociálny výbor,
               Za Výbor regiónov.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli a Luxemburgu 29. júna 2012

            Za Európsky parlament

            predseda

         Martin SCHULZ

            Za Radu

            predseda

         Villy SØVNDAL

            Za Komisiu

            predseda

         José Manuel BARROSO

            Za Súdny dvor Európskej únie

            predseda

         Vassilios SKOURIS

            Za Dvor audítorov

            predseda

         Vítor Manuel da SILVA CALDEIRA

            Predseda Európskeho hospodárskeho a sociálneho výboru

         Staffan NILSSON

            Predsedníčka Výboru regiónov

         Mercedes BRESSO

      (1)  Ú. v. EÚ L 168, 30.6.2009, s. 41.


               16.12.2015

               SK

               Úradný vestník Európskej únie

               C 419/196

         P7_TA(2012)0422
   Zmena a doplnenie článku 70 o medziinštitucionálnych rokovaniach v legislatívnych postupoch
   Rozhodnutie Európskeho parlamentu z 20. novembra 2012 o zmene a doplnení článku 70 Rokovacieho poriadku Európskeho parlamentu o medziinštitucionálnych rokovaniach v legislatívnych postupoch (2011/2298(REG))
   (2015/C 419/31)

      Európsky parlament,

               —

               so zreteľom na list svojho predsedu z 18. apríla 2011,

               —

               so zreteľom na články 211 a 212 rokovacieho poriadku,

               —

               so zreteľom na správu Výboru pre ústavné veci a stanovisko Výboru pre hospodárske a menové veci (A7-0281/2012),

               1.

               rozhodol zmeniť a doplniť svoj rokovací poriadok v zmysle nižšie uvedených zmien;

               2.

               upozorňuje, že tieto zmeny a doplnenia nadobúdajú účinnosť v prvý deň nasledujúcej schôdze;

               3.

               poveruje svojho predsedu, aby postúpil toto rozhodnutie pre informáciu Rade a Komisii.

      Pozmeňujúci a doplňujúci návrh 1

      Rokovací poriadok Európskeho parlamentu

      Článok 70 – odsek 1

                  Platný text

                  Pozmeňujúci a doplňujúci návrh

               1.   Rokovania s inými inštitúciami, ktorých cieľom je dosiahnutie dohody počas legislatívneho postupu, sa vedú so zreteľom na kódex správania
                     pri rokovaniach v rámci riadneho legislatívneho postupu
                  .

               1.   Rokovania s inými inštitúciami, ktorých cieľom je dosiahnutie dohody počas legislatívneho postupu, sa vedú so zreteľom na kódex správania
                     stanovený Konferenciou predsedov
                  .

      Pozmeňujúci a doplňujúci návrh 13

      Rokovací poriadok Európskeho parlamentu

      Článok 70 – odsek 2

                  Platný text

                  Pozmeňujúci a doplňujúci návrh

               2.   Gestorský výbor
                     by pred začatím týchto rokovaní mal v zásade rozhodnúť
                   väčšinou hlasov svojich členov
                     a prijať
                   mandát,
                     usmernenia alebo priority
                  .

               2.
                     Tieto rokovania sa nezačnú predtým, ako
                   gestorský výbor
                     prijme osobitne pre každý dotknutý legislatívny postup a
                   väčšinou hlasov
                     svojich členov rozhodnutie o začatí rokovaní. Toto rozhodnutie ustanovuje
                   mandát
                     a zloženie rokovacej skupiny
                  .
                     Takéto rozhodnutia sa oznámia predsedovi, ktorý pravidelne informuje Konferenciu predsedov.

      Pozmeňujúci a doplňujúci návrh 3

      Rokovací poriadok Európskeho parlamentu

      Článok 70 – odsek 2 – pododsek 1 a (nový)

                  Platný text

                  Pozmeňujúci a doplňujúci návrh

                     Mandát pozostáva zo správy prijatej vo výbore a predloženej na neskoršie posúdenie Parlamentu. Vo výnimočných prípadoch, ak sa gestorský výbor domnieva, že je riadne opodstatnené začať rokovania pred prijatím správy vo výbore, môže byť mandát tvorený súborom pozmeňujúcich a doplňujúcich návrhov alebo jasne stanovených cieľov, priorít alebo usmernení.

      Pozmeňujúci a doplňujúci návrh 4

      Rokovací poriadok Európskeho parlamentu

      Článok 70 – odsek 2 a (nový)

                  Platný text

                  Pozmeňujúci a doplňujúci návrh

                     2a.

                     Rokovaciu skupinu vedie spravodajca a predsedá jej predseda gestorského výboru alebo jeho podpredseda, ktorého predseda určí. Jeho členmi sú prinajmenšom tieňoví spravodajcovia z každej politickej skupiny.

      Pozmeňujúce a doplňujúce návrhy 5 a 18

      Rokovací poriadok Európskeho parlamentu

      Článok 70 – odsek 2 b (nový)

                  Platný text

                  Pozmeňujúci a doplňujúci návrh

                     2b.

                     Akýkoľvek dokument, o ktorom sa má rokovať na stretnutí s Radou a Komisiou (trialóg), má formu dokumentu, kde sú uvedené príslušné pozície zúčastnených inštitúcií a možné kompromisné riešenia, a rozpošle sa rokovacej skupine najmenej 48 hodín alebo v naliehavých prípadoch najmenej 24 hodín pred začatím predmetného trialógu.

                     Po skončení každého trialógu podá rokovacia skupina správu o rokovaniach na najbližšej schôdzi gestorského výboru. Dokumenty, v ktorých sú zachytené výsledky posledného trialógu, sa poskytnú výboru.

                     Ak nie je možné zvolať včas schôdzu výboru, rokovacia skupina informuje predsedu a v náležitých prípadoch tieňových spravodajcov a koordinátorov výboru.

                     Gestorský výbor môže aktualizovať mandát vzhľadom na vývoj rokovaní.

      Pozmeňujúci a doplňujúci návrh 6

      Rokovací poriadok Európskeho parlamentu

      Článok 70 – odsek 3

                  Platný text

                  Pozmeňujúci a doplňujúci návrh

               3.   Ak sa
                     po prijatí správy výborom,
                   na základe rokovaní, dosiahne kompromis
                     s Radou
                  ,
                     pred hlasovaním na plenárnej schôdzi sa bude s výborom v každom prípade znovu konzultovať
                  .

               3.   Ak sa na základe rokovaní dosiahne kompromis,
                     informuje sa o tom bezodkladne gestorský výbor. Dohodnuté znenie sa predloží gestorskému výboru na posúdenie. Ak bude hlasovaním vo výbore schválené, predloží sa dohodnuté znenie vo vhodnej forme na posúdenie Parlamentu vrátane kompromisných pozmeňujúcich a doplňujúcich návrhov
                  .
                     Možno ho predložiť ako konsolidované znenie za predpokladu, že jasne zobrazuje zmeny vykonané v návrhu posudzovaného legislatívneho aktu.

      Pozmeňujúci a doplňujúci návrh 7

      Rokovací poriadok Európskeho parlamentu

      Článok 70 – odsek 3 a (nový)

                  Platný text

                  Pozmeňujúci a doplňujúci návrh

                     3a.

                     Ak postup zahŕňa pridružené výbory alebo spoločné schôdze výborov, články 50 a 51 sa vzťahujú na rozhodnutie o začatí rokovaní a na vedenie týchto rokovaní.

                     V prípade nezhody medzi dotknutými výbormi stanoví predseda Konferencie predsedov výborov v súlade so zásadami stanovenými v uvedených článkoch podmienky začatia rokovaní a ich vedenia.

      Pozmeňujúci a doplňujúci návrh 8

      Rokovací poriadok Európskeho parlamentu

      Článok 70 a (nový) – nadpis

                  Platný text

                  Pozmeňujúci a doplňujúci návrh

      Pozmeňujúci a doplňujúci návrh 9

      Rokovací poriadok Európskeho parlamentu

      Článok 70 a (nový) – odsek 1

                  Platný text

                  Pozmeňujúci a doplňujúci návrh

                     1.

                     Každé rozhodnutie výboru o začatí rokovaní pred prijatím správy vo výbore sa preloží do všetkých úradných jazykov, rozošle všetkým poslancom a postúpi Konferencii predsedov.

                     Na žiadosť politickej skupiny môže Konferencia predsedov rozhodnúť o zaradení bodu na posúdenie s rozpravou a hlasovaním do návrhu programu nasledujúcej schôdze po jeho rozposlaní, v prípade čoho predseda určí termín na predkladanie pozmeňujúcich a doplňujúcich návrhov.

                     Ak Konferencia predsedov rozhodnutie o zaradení bodu do návrhu programu danej schôdze neprijme, rozhodnutie o začatí rokovania oznámi predseda na začiatku danej schôdze.

      Pozmeňujúci a doplňujúci návrh 16

      Rokovací poriadok Európskeho parlamentu

      Článok 70 a (nový) – odsek 2

                  Platný text

                  Pozmeňujúci a doplňujúci návrh

                     2.

                     Bod sa zaradí do návrhu programu nasledujúcej schôdze Parlamentu po oznámení na preskúmanie s rozpravou a hlasovaním a predseda stanoví termín na predkladanie pozmeňujúcich a doplňujúcich návrhov, ak tak do 48 hodín od tohto oznámenia požiada politická skupina alebo aspoň 40 poslancov.

                     Inak sa rozhodnutie o začatí rokovaní považuje za schválené.


title: Rozhodnutie Rady 2013/12/SZBP z  25. októbra 2012 o podpise a uzavretí Dohody medzi Európskou úniou a Moldavskou republikou, ktorou sa zakladá rámec pre účasť Moldavskej republiky na operáciách krízového riadenia Európskej únie

text:
               12.1.2013

               SK

               Úradný vestník Európskej únie

               L 8/1

      ROZHODNUTIE RADY 2013/12/SZBP
   z 25. októbra 2012
   o podpise a uzavretí Dohody medzi Európskou úniou a Moldavskou republikou, ktorou sa zakladá rámec pre účasť Moldavskej republiky na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej článok 218 ods. 5 a 6,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Podmienky účasti tretích štátov na operáciách krízového riadenia Európskej únie by mali byť stanovené v dohode, ktorou sa zakladá rámec pre takúto prípadnú budúcu účasť, a nemali by sa vymedzovať jednotlivo pre každú dotknutú operáciu.

               (2)

               Po tom, ako Rada 25. júna 2012 prijala rozhodnutie o poverení na začatie rokovaní, vysoká predstaviteľka Únie pre zahraničné veci a bezpečnostnú politiku dojednala Dohodu medzi Európskou úniou a Moldavskou republikou, ktorou sa zakladá rámec pre účasť Moldavskej republiky na operáciách krízového riadenia Európskej únie (ďalej len „dohoda“).

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Moldavskou republikou, ktorou sa zakladá rámec pre účasť Moldavskej republiky na operáciách krízového riadenia Európskej únie.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Predseda Rady v mene Únie vykoná oznámenie podľa článku 16 ods. 1 dohody.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 25. októbra 2012

            Za Radu

            predseda

         M. BØDSKOV

      PREKLAD

         DOHODA

      medzi Európskou úniou a Moldavskou republikou, ktorou sa zakladá rámec pre účasť Moldavskej republiky na operáciách krízového riadenia Európskej únie
      EURÓPSKA ÚNIA (ďalej len „EÚ“)
      na jednej strane a
      MOLDAVSKÁ REPUBLIKA
      na strane druhej,
      ďalej len „zmluvné strany“,
      keďže:

                  (1)

                  Európska únia sa môže rozhodnúť konať v oblasti krízového riadenia vrátane operácií na udržiavanie mieru alebo humanitárnych operácií.

                  (2)

                  Európska únia rozhodne, či sa na účasť na operácii krízového riadenia EÚ pozvú tretie štáty. Moldavská republika môže prijať pozvanie Európskej únie a ponúknuť svoj príspevok. V takom prípade Európska únia rozhodne o prijatí tohto navrhovaného príspevku.

                  (3)

                  Podmienky účasti Moldavskej republiky na operáciách krízového riadenia EÚ by sa mali ustanoviť v dohode, ktorou sa zakladá rámec pre prípadnú budúcu účasť, a nemali by sa vymedzovať jednotlivo pre každú operáciu.

                  (4)

                  Touto dohodou by nemala byť dotknutá autonómia rozhodovania Európskej únie ani rozhodovanie Moldavskej republiky o účasti na operácii krízového riadenia EÚ podľa konkrétneho prípadu a v súlade s jej právnym systémom.

                  (5)

                  Takáto dohoda by sa mala týkať iba budúcich operácií krízového riadenia EÚ a nemali by ňou byť dotknuté žiadne existujúce dohody, ktoré upravujú účasť Moldavskej republiky na operácii krízového riadenia EÚ, ktorá už prebieha,

            SA DOHODLI TAKTO:
      ODDIEL I

         VŠEOBECNÉ USTANOVENIA

      Článok 1
      Rozhodnutia týkajúce sa účasti
      1.   Po rozhodnutí Európskej únie pozvať Moldavskú republiku na účasť na operácii krízového riadenia EÚ a po tom, čo sa Moldavská republika rozhodne zúčastniť, poskytne Európskej únii informácie o svojom navrhovanom príspevku.
      2.   Posúdenie zo strany Európskej únie týkajúce sa navrhovaného príspevku sa uskutoční po porade s Moldavskou republikou.
      3.   Európska únia poskytne Moldavskej republike čo najskôr odhad výšky možného príspevku na spoločné náklady operácie s cieľom pomôcť Moldavskej republike pri formulovaní jej ponuky.
      4.   Európska únia oznámi listom Moldavskej republike výsledok tohto posúdenia s cieľom zabezpečiť jej účasť v súlade s ustanoveniami tejto dohody.
      Článok 2
      Rámec
      1.   Moldavská republika sa pripája k rozhodnutiu Rady, ktorým Rada Európskej únie rozhodne, že EÚ bude viesť operáciu krízového riadenia, a ku každému ďalšiemu rozhodnutiu, ktorým Rada Európskej únie rozhodne o rozšírení operácie krízového riadenia EÚ v súlade s ustanoveniami tejto dohody a akýchkoľvek potrebných vykonávacích dojednaní.
      2.   Príspevkom Moldavskej republiky na operáciu krízového riadenia EÚ nie je dotknutá autonómia rozhodovania EÚ.
      Článok 3
      Postavenie personálu a ozbrojených síl
      1.   Postavenie personálu vyslaného Moldavskou republikou v rámci operácie civilného krízového riadenia EÚ a/alebo ozbrojených síl Moldavskej republiky, ktoré sa podieľajú na operácii vojenského krízového riadenia EÚ, sa upravuje v dohode o postavení ozbrojených síl/misie, ak takáto dohoda bola uzavretá medzi EÚ a štátom (štátmi), v ktorom (ktorých) sa táto operácia vedie.
      2.   Postavenie personálu vyslaného na veliteľstvo alebo do veliteľských štruktúr umiestnených mimo územia štátu (štátov), na území ktorých sa operácia krízového riadenia EÚ vedie, upravujú dojednania medzi veliteľstvom a príslušnými veliteľskými štruktúrami a príslušnými orgánmi Moldavskej republiky.
      3.   Bez toho, aby bola dotknutá dohoda o postavení ozbrojených síl/misie uvedená v odseku 1, Moldavská republika uplatňuje súdnu právomoc nad svojím personálom, ktorý sa zúčastňuje na operácii krízového riadenia EÚ. V prípadoch, v ktorých ozbrojené sily Moldavskej republiky operujú na palube plavidla alebo lietadla členského štátu EÚ, tento členský štát vykonáva svoju právomoc v súlade so svojimi vnútroštátnymi právnymi predpismi a postupmi.
      4.   Moldavská republika je zodpovedná za prejednanie každého nároku súvisiaceho s účasťou na operácii krízového riadenia EÚ, ktorý si uplatní ktokoľvek z jej personálu alebo ktorý sa kohokoľvek z jej personálu týka, a je zodpovedná za začatie konania, najmä súdneho alebo disciplinárneho, voči komukoľvek zo svojho personálu v súlade so svojimi zákonmi a inými právnymi predpismi.
      5.   Zmluvné strany súhlasia s tým, že sa vzdajú akýchkoľvek vzájomných nárokov, ktoré nie sú zmluvnými nárokmi, za poškodenie, stratu alebo zničenie majetku, ktorý zmluvné strany vlastnia/používajú, alebo za zranenia alebo smrť členov personálu každej zmluvnej strany, ktoré sú následkom plnenia ich služobných povinností v súvislosti s činnosťami vykonávanými podľa tejto dohody, s výnimkou prípadov hrubej nedbanlivosti alebo úmyselného zavinenia.
      6.   Moldavská republika sa zaväzuje vydať vyhlásenie o vzdaní sa nárokov voči ktorémukoľvek štátu, ktorý sa zúčastňuje na operácii krízového riadenia EÚ, na ktorej sa zúčastňuje Moldavská republika, a urobiť tak pri podpisovaní tejto dohody.
      7.   Európska únia sa zaväzuje zabezpečiť, aby členské štáty Európskej únie vydali vyhlásenie o vzdaní sa nárokov v súvislosti s akoukoľvek budúcou účasťou Moldavskej republiky na operácii krízového riadenia EÚ, a urobiť tak pri podpise tejto dohody.
      Článok 4
      Utajované skutočnosti
      1.   Moldavská republika prijme primerané opatrenia na zabezpečenie, aby sa utajované skutočnosti EÚ chránili v súlade s bezpečnostnými nariadeniami Rady Európskej únie, ktoré sú obsiahnuté v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (1), a v súlade s ďalšími usmerneniami vydanými príslušnými orgánmi vrátane veliteľa operácie EÚ, pokiaľ ide o operáciu vojenského krízového riadenia EÚ, alebo veliteľa misie EÚ, pokiaľ ide o operáciu civilného krízového riadenia EÚ.
      2.   Ak EÚ a Moldavská republika uzavreli dohodu o bezpečnostných postupoch pri výmene utajovaných skutočností, ustanovenia takejto dohody sa uplatňujú v kontexte operácie krízového riadenia EÚ.
      ODDIEL II

         USTANOVENIA O ÚČASTI NA OPERÁCIÁCH CIVILNÉHO KRÍZOVÉHO RIADENIA

      Článok 5
      Personál vyslaný na operáciu civilného krízového riadenia EÚ
      1.   Moldavská republika:

                  a)

                  zabezpečuje, aby jej personál vyslaný v rámci operácie civilného krízového riadenia EÚ vykonával svoju misiu v súlade s:

                              —

                              rozhodnutím Rady a následnými zmenami a doplneniami uvedenými v článku 2 ods. 1,

                              —

                              operačným plánom,

                              —

                              vykonávacími opatreniami;

                  b)

                  včas oboznamuje veliteľa misie operácie civilného krízového riadenia EÚ (ďalej len „veliteľ misie“) a vysokého predstaviteľa Únie pre zahraničné veci a bezpečnostnú politiku (ďalej len „VP“) s každou zmenou svojho príspevku na operáciu civilného krízového riadenia EÚ.

            2.   Personál vyslaný na operáciu civilného krízového riadenia EÚ sa podrobí lekárskej prehliadke, očkovaniu a má od príslušného orgánu Moldavskej republiky lekárske potvrdenie, že je schopný vykonávať svoje služobné povinnosti. Personál vyslaný na operáciu civilného krízového riadenia EÚ predloží kópiu tohto potvrdenia.
      Článok 6
      Velenie
      1.   Personál, ktorý vysiela Moldavská republika, má pri výkone svojich služobných povinností a pri svojom konaní na zreteli výhradne záujmy operácie civilného krízového riadenia EÚ.
      2.   Všetok personál zostáva v plnom rozsahu pod velením svojich vnútroštátnych orgánov.
      3.   Vnútroštátne orgány odovzdajú operačnú kontrolu civilnému veliteľovi operácie Európskej únie.
      4.   Civilný veliteľ operácie preberá zodpovednosť za operáciu civilného krízového riadenia EÚ a vykonáva jej velenie a riadenie na strategickej úrovni.
      5.   Veliteľ misie preberá zodpovednosť za operáciu civilného krízového riadenia EÚ, vykonáva jej velenie a riadenie na mieste pôsobenia a zabezpečuje jej každodenné riadenie.
      6.   Moldavská republika má rovnaké práva a povinnosti z hľadiska každodenného riadenia operácie ako členské štáty Európskej únie, ktoré sa na operácii zúčastňujú, v súlade s právnymi nástrojmi uvedenými v článku 2 ods. 1.
      7.   Veliteľ misie zodpovedá za disciplinárnu kontrolu personálu operácie civilného krízového riadenia EÚ. V prípade potreby začne dotknutý vnútroštátny orgán disciplinárne konanie.
      8.   Moldavská republika ustanoví styčný bod národného kontingentu (ďalej len „NPC“), aby zastupoval jej národný kontingent v rámci operácie. NPC sa zodpovedá veliteľovi misie v národných záležitostiach a je zodpovedný za každodennú disciplínu kontingentu.
      9.   Rozhodnutie ukončiť operáciu prijíma Európska únia po porade s Moldavskou republikou, ak táto ku dňu ukončenia operácie stále prispieva na operáciu civilného krízového riadenia EÚ.
      Článok 7
      Finančné aspekty
      1.   Bez toho, aby tým bol dotknutý článok 8, Moldavská republika hradí všetky náklady spojené so svojou účasťou na operácii okrem prevádzkových nákladov, ako sa ustanovuje v prevádzkovom rozpočte operácie.
      2.   V prípade úmrtia, úrazu, straty alebo škody spôsobenej fyzickým alebo právnickým osobám pochádzajúcim zo štátov, na území ktorých sa operácia vedie, Moldavská republika po určení svojej zodpovednosti zaplatí náhradu škody za podmienok stanovených v uplatniteľnej dohode o postavení misie, ktorá je uvedená v článku 3 ods. 1.
      Článok 8
      Príspevok do prevádzkového rozpočtu
      1.   Moldavská republika prispieva na financovanie prevádzkového rozpočtu operácie civilného krízového riadenia EÚ.
      2.   Takýto príspevok do prevádzkového rozpočtu sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

                  a)

                  podiel referenčnej sumy, ktorý je úmerný pomeru HND Moldavskej republiky k celkovej sume HND všetkých štátov prispievajúcich do prevádzkového rozpočtu operácie, alebo

                  b)

                  podiel referenčnej sumy na prevádzkovom rozpočte, ktorý je úmerný pomeru počtu členov personálu Moldavskej republiky zúčastňujúcich sa na operácii k celkovému počtu členov personálu všetkých štátov zúčastňujúcich sa na operácii.

            3.   Bez ohľadu na odseky 1 a 2, Moldavská republika neprispieva na financovanie diét vyplácaných personálu členských štátov Európskej únie.
      4.   Bez ohľadu na odsek 1, Európska únia v zásade oslobodzuje Moldavskú republiku od finančných príspevkov na určitú operáciu civilného krízového riadenia EÚ, keď:

                  a)

                  Európska únia rozhodne, že Moldavská republika poskytuje značný príspevok, ktorý je pre túto operáciu podstatný, alebo

                  b)

                  Moldavská republika má taký HND na osobu, ktorý nepresahuje HND žiadneho členského štátu Európskej únie.

            5.   Veliteľ misie a príslušné administratívne orgány Moldavskej republiky podpíšu dohodu o platbe príspevkov Moldavskej republiky do prevádzkového rozpočtu operácie civilného krízového riadenia EÚ. Uvedená dohoda zahŕňa okrem iného ustanovenia o:

                  a)

                  príslušnej sume;

                  b)

                  spôsobe platby finančného príspevku;

                  c)

                  postupe pri audite.

            ODDIEL III

         USTANOVENIA TÝKAJÚCE SA ÚČASTI NA OPERÁCIÁCH VOJENSKÉHO KRÍZOVÉHO RIADENIA

      Článok 9
      Účasť na operácii vojenského krízového riadenia EÚ
      1.   Moldavská republika zabezpečuje, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

                  a)

                  rozhodnutím Rady a následnými zmenami a doplneniami uvedenými v článku 2 ods. 1;

                  b)

                  operačným plánom;

                  c)

                  vykonávacími opatreniami.

            2.   Personál, ktorý vysiela Moldavská republika, má pri výkone svojich služobných povinností a pri svojom konaní na zreteli výhradne záujmy operácie vojenského krízového riadenia EÚ.
      3.   Moldavská republika včas oboznamuje veliteľa operácie EÚ s každou zmenou týkajúcou sa svojej účasti na operácii.
      Článok 10
      Velenie
      1.   Všetci príslušníci ozbrojených síl a personál, ktorí sa zúčastňujú vojenskej operácie krízového riadenia EÚ, zostávajú v plnom rozsahu pod velením svojich vnútroštátnych orgánov.
      2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ, ktorý má právo delegovať svoje právomoci.
      3.   Moldavská republika má rovnaké práva a povinnosti z hľadiska každodenného riadenia operácie ako zúčastnené členské štáty Európskej únie.
      4.   Veliteľ operácie EÚ môže po porade s Moldavskou republikou kedykoľvek požiadať, aby Moldavská republika zrušila svoj príspevok.
      5.   Moldavská republika vymenuje vysokého vojenského zástupcu (ďalej len „SMR“ – Senior Military Representative), ktorý má za úlohu zastupovať jej národný kontingent na operácii vojenského krízového riadenia EÚ. SMR sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu kontingentu Moldavskej republiky.
      Článok 11
      Finančné aspekty
      1.   Bez toho, aby tým bol dotknutý článok 12 tejto dohody, Moldavská republika hradí všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je stanovené v právnych nástrojoch uvedených v článku 2 ods. 1, ako aj v rozhodnutí Rady 2011/871/SZBP z 19. decembra 2011, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (2).
      2.   V prípade úmrtia, úrazu, straty alebo škody spôsobenej fyzickým alebo právnickým osobám pochádzajúcim zo štátov, na území ktorých sa operácia vedie, Moldavská republika po určení svojej zodpovednosti zaplatí náhradu škody za podmienok stanovených v uplatniteľnej dohode o postavení ozbrojených síl, ktorá je uvedená v článku 3 ods. 1.
      Článok 12
      Príspevok na spoločné náklady
      1.   Moldavská republika prispieva na financovanie spoločných nákladov operácie vojenského krízového riadenia EÚ.
      2.   Takýto príspevok na spoločné náklady sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

                  a)

                  podiel na spoločných nákladoch, ktorý je úmerný pomeru HND Moldavskej republiky k celkovej sume HND všetkých štátov prispievajúcich na spoločné náklady operácie, alebo

                  b)

                  podiel na spoločných nákladoch, ktorý je úmerný pomeru počtu členov personálu Moldavskej republiky zúčastňujúcich sa na operácii k celkovému počtu členov personálu všetkých štátov zúčastňujúcich sa na operácii.

            Ak sa použije vzorec podľa tohto odseku písm. b) a keď Moldavská republika vysiela personál iba na veliteľstvo operácie alebo ozbrojených síl, použije sa pomer jej personálu k celkovému počtu členov personálu príslušného veliteľstva. V ostatných prípadoch ide o pomer všetkých členov personálu, ktorý vyslala Moldavská republika, k celkovému počtu členov personálu operácie.
      3.   Bez ohľadu na uvedený odsek 1 Európska únia oslobodzuje v zásade Moldavskú republiku od finančných príspevkov na spoločné náklady určitej operácie vojenského krízového riadenia EÚ, keď:

                  a)

                  Európska únia rozhodne, že Moldavská republika značne prispieva k prostriedkom a/alebo kapacitám, ktoré sú pre túto operáciu nevyhnutné, alebo

                  b)

                  Moldavská republika má taký HND na osobu, ktorý nepresahuje HND žiadneho členského štátu Európskej únie.

            4.   Uzavrie sa dohoda medzi správcom ustanoveným v rozhodnutí Rady 2011/871/SZBP a príslušnými správnymi orgánmi Moldavskej republiky. Táto dohoda okrem iného zahŕňa ustanovenia o:

                  a)

                  príslušnej sume;

                  b)

                  spôsobe platby finančného príspevku;

                  c)

                  postupe pri audite.

            ODDIEL IV

         ZÁVEREČNÉ USTANOVENIA

      Článok 13
      Vykonávacie opatrenia dohody
      Bez toho, aby tým boli dotknuté ustanovenia článku 8 ods. 5 a článku 12 ods. 4, príslušné orgány EÚ a príslušné orgány Moldavskej republiky dohodnú všetky potrebné technické a správne opatrenia súvisiace s vykonávaním tejto dohody.
      Článok 14
      Neplnenie záväzkov
      Ak si jedna zo zmluvných strán neplní svoje povinnosti stanovené v tejto dohode, druhá zmluvná strana má právo túto dohodu ukončiť zaslaním písomnej výpovede s jednomesačnou lehotou.
      Článok 15
      Urovnávanie sporov
      Spory týkajúce sa výkladu alebo uplatňovania tejto dohody sa medzi zmluvnými stranami riešia diplomatickou cestou.
      Článok 16
      Nadobudnutie platnosti
      1.   Táto dohoda nadobúda platnosť prvým dňom prvého mesiaca po tom, ako sa zmluvné strany navzájom informovali, že ukončili vnútorné právne postupy potrebné na nadobudnutie jej platnosti.
      2.   Táto dohoda podlieha pravidelnému preskúmaniu.
      3.   Túto dohodu možno zmeniť a doplniť na základe vzájomnej písomnej dohody medzi zmluvnými stranami. Zmeny a doplnenia nadobúdajú platnosť v súlade s postupom ustanoveným v odseku 1.
      4.   Túto dohodu môže ktorákoľvek zmluvná strana vypovedať písomným oznámením o vypovedaní, ktoré odovzdá druhej zmluvnej strane. Toto vypovedanie nadobúda účinnosť šesť mesiacov po doručení oznámenia druhej zmluvnej strane.

         V Bruseli trinásteho decembra dvetisícdvanásť v dvoch vyhotoveniach v anglickom jazyku.

               Za Európsku úniu

               Za Moldavskú republiku

         (1)  Ú. v. EÚ L 141, 27.5.2011, s. 17.

         (2)  Ú. v. EÚ L 343, 23.12.2011, s. 35.

         ZNENIE VYHLÁSENÍ

            Znenie za členské štáty EÚ:

         „Členské štáty EÚ, ktoré uplatňujú rozhodnutie Rady EÚ o operácii krízového riadenia EÚ, na ktorej sa zúčastňuje Moldavská republika, sa budú usilovať, pokiaľ to ich vnútroštátne právne systémy dovoľujú, vzdať sa podľa možnosti nárokov voči Moldavskej republike v prípade úrazu, úmrtia personálu alebo škody na majetku či straty majetku, ktorý vlastnia a ktorý sa používa pri operácii krízového riadenia EÚ, ak takýto úraz, úmrtie, škoda alebo strata:

                     —

                     boli zapríčinené personálom Moldavskej republiky pri výkone jeho služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného zavinenia, alebo

                     —

                     vznikli používaním majetku vo vlastníctve Moldavskej republiky za podmienky, že majetok sa používal v súvislosti s operáciou, s výnimkou prípadov hrubej nedbanlivosti alebo úmyselného zavinenia personálom operácie krízového riadenia EÚ z Moldavskej republiky, ktorý tento majetok používa.“

            Znenie za Moldavskú republiku:

         „Moldavská republika, ktorá uplatňuje rozhodnutie Rady EÚ o operácii krízového riadenia EÚ, sa bude usilovať, pokiaľ to jej vnútroštátny právny systém dovoľuje, vzdať sa podľa možnosti nárokov voči každému štátu zúčastňujúcemu sa na operácii krízového riadenia EÚ v prípade úrazu, úmrtia personálu alebo škody na majetku či straty majetku, ktorý vlastní a ktorý sa používa pri operácii krízového riadenia EÚ, ak takýto úraz, úmrtie, škoda alebo strata:

                     —

                     boli zapríčinené personálom pri výkone jeho služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného zavinenia, alebo

                     —

                     vznikli používaním majetku vo vlastníctve štátov zúčastňujúcich sa na operácii krízového riadenia EÚ za podmienky, že majetok bol používaný v súvislosti s operáciou, s výnimkou prípadov hrubej nedbanlivosti alebo úmyselného zavinenia personálom operácie krízového riadenia EÚ, ktorý tento majetok používa.“


title: 2014/549/EÚ, Euratom: Rozhodnutie Európskeho parlamentu z  3. apríla 2014 o absolutóriu za plnenie rozpočtu Výkonnej agentúry pre výskum za rozpočtový rok 2012

text:
               5.9.2014

               SK

               Úradný vestník Európskej únie

               L 266/110

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Výkonnej agentúry pre výskum za rozpočtový rok 2012
   (2014/549/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2012 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2012 [COM(2013) 570 – C7–0273/2013] (2),

               —

               so zreteľom na konečnú ročnú účtovnú závierku Výkonnej agentúry pre výskum za rozpočtový rok 2012,

               —

               so zreteľom na správu Komisie o následných opatreniach k rozhodnutiam o udelení absolutória za rozpočtový rok 2011 [COM(2013) 668] a na pracovné dokumenty útvarov Komisie pripojené k tejto správe [SWD(2013) 348 a SWD(2013) 349],

               —

               so zreteľom na správu Komisie o hodnotení financií Únie na základe dosiahnutých výsledkov [COM(2013) 461] a na pracovné dokumenty útvarov Komisie pripojené k tejto správe [SWD(2013) 228 a SWD(2012) 229],

               —

               so zreteľom na výročnú správu Komisie o vnútorných auditoch vykonaných v roku 2012 pre orgán udeľujúci absolutórium [COM(2013) 606] a pracovný dokument útvarov Komisie pripojený k tejto správe [SWD(2013) 314],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre výskum za rozpočtový rok 2012 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2012 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 18. februára 2014 o udelení absolutória výkonným agentúram za plnenie rozpočtu za rozpočtový rok 2012 (05850/2014 – C7-0049/2014),

               —

               so zreteľom na články 317, 318 a 319 Zmluvy o fungovaní Európskej únie, ako aj na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (8), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2008/46/ES zo 14. decembra 2007, ktorým sa zriaďuje Výkonná agentúra pre výskum na riadenie niektorých oblastí špecifických programov Spoločenstva Ľudia, Kapacity a Spolupráca v oblasti výskumu podľa nariadenia Rady (ES) č. 58/2003 (9),

               —

               so zreteľom na vykonávacie rozhodnutie Komisie 2013/778/EÚ z 13. decembra 2013, ktorým sa zriaďuje Výkonná agentúra Európskej rady pre výskum a zrušuje rozhodnutie 2008/46/ES (10),

               —

               so zreteľom na článok 76 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0242/2014),

               A.

               keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie plní rozpočet v spolupráci s členskými štátmi, na vlastnú zodpovednosť, v súlade so zásadami riadneho finančného hospodárenia;

               1.

               udeľuje riaditeľovi Výkonnej agentúry pre výskum absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2012, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2012, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre výskum, Rade, Komisii, Súdnemu dvoru Európskej únie a Dvoru audítorov, a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 56, 29.2.2012.

      (2)  Ú. v. EÚ C 334, 15.11.2013, s. 1.

      (3)  Ú. v. EÚ C 365, 13.12.2013, s. 190.

      (4)  Ú. v. EÚ C 331, 14.11.2013, s. 10.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 11, 15.1.2008, s. 9.

      (10)  Ú. v. EÚ L 346, 20.12.2013, s. 54.


title: Rozhodnutie Európskeho parlamentu (EÚ, Euratom) 2015/1682 z 29. apríla 2015 o účtovnej závierke Zásobovacej agentúry Euratomu za rozpočtový rok 2013

text:
               30.9.2015

               SK

               Úradný vestník Európskej únie

               L 255/327

      ROZHODNUTIE EURÓPSKEHO PARLAMENTU (EÚ, EURATOM) 2015/1682
      z 29. apríla 2015
      o účtovnej závierke Zásobovacej agentúry Euratomu za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie (2) o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 1 ods. 2,

                  —

                  so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na článok 8 ods. 9 jeho prílohy,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0119/2015),

         1.

            berie na vedomie, že konečná ročná účtovná závierka Zásobovacej agentúry Euratomu sa nachádza v prílohe k správe Dvora audítorov;

         2.

            schvaľuje účtovnú závierku Zásobovacej agentúry Euratomu za rozpočtový rok 2013;

         3.

            poveruje svojho predsedu, aby postúpil toto rozhodnutie generálnemu riaditeľovi Zásobovacej agentúry Euratomu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 267.

         (2)  Pozri poznámku pod čiarou č. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 41, 15.2.2008, s. 15.


title: Rozhodnutie Rady z 11. júna 1996 o vykonávaní článku 8 Dohody vo forme výmeny listov medzi Európskym hospodárskym spoločenstvom a Andorrským kniežatstvom

text:
Dôležité právne oznámenie

|

31996D0366

Úradný vestník L 145 , 19/06/1996 S. 0016 - 0016

		Rozhodnutie Radyz 11. júna 1996o vykonávaní článku 8 Dohody vo forme výmeny listov medzi Európskym hospodárskym spoločenstvom a Andorrským kniežatstvom(96/366/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113,so zreteľom na návrh Komisie,keďže článok 8 ods. 1 písm. a) Dohody vo forme výmeny listov medzi Európskym hospodárskym spoločenstvom a Andorrským kniežatstvom [1], podpísanej v Luxemburgu 28. júna 1990 stanovuje, že ak sa počas obdobia piatich rokov a viac nedosiahne dohoda v súlade s písmenom b), Andorrské kniežatstvo splnomocní spoločenstvo, aby konajúc v mene a v záujme Andorrského kniežatstva uvoľnilo tovar zaslaný z tretích krajín do Andorrského kniežatstva do voľného obehu;keďže článok 8 ods. 1 písm. b) stanovuje, že Andorrské kniežatstvo môže na konci tohto obdobia a podľa článku 20 dohody vykonávať právo uvoľnenia do voľného obehu po dohode medzi zmluvnými stranami;keďže vo vyhlásení z 30. októbra 1995 Rada v zásade súhlasila so žiadosťou Andorrského kniežatstva vykonávať toto právo;keďže Rada by mala stanoviť oficiálnu pozíciu spoločenstva ako zmluvnej strany;keďže by sa malo stanoviť obdobie na prípravu vykonávania uvedeného práva,ROZHODLA TAKTO:Jediný článokOd 1. júla 1996 prestane Európske spoločenstvo, konajúc v mene a v záujme Andorrského kniežatstva, zabezpečovať uvoľňovanie tovaru zaslaného z tretích krajín do Andorrského kniežatstva do voľného obehu.V Luxemburgu 11. júna 1996Za RaduPredsedaW. Veltroni[1] Ú. v. ES L 374, 31.12.1990, s. 16.--------------------------------------------------


title: 2014/337/EÚ: Rozhodnutie Európskej centrálnej banky z  5. júna 2014 o úročení vkladov, zostatkov a prebytočných rezerv (ECB/2014/23)

text:
               7.6.2014

               SK

               Úradný vestník Európskej únie

               L 168/115

         ROZHODNUTIE EURÓPSKEJ CENTRÁLNEJ BANKY
   z 5. júna 2014
   o úročení vkladov, zostatkov a prebytočných rezerv

      (ECB/2014/23)

      (2014/337/EÚ)

   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú a štvrtú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 31 prvú a štvrtú zarážku a články 17, 18 a 22,
   so zreteľom na usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (1)

   so zreteľom na usmernenie ECB/2012/27 z 5. decembra 2012 o Transeurópskom automatizovanom expresnom systéme hrubého vyrovnania platieb v reálnom čase (TARGET2) (2),
   so zreteľom na usmernenie ECB/2014/9 z 20. februára 2014 o domácich operáciách riadenia aktív a pasív zo strany národných centrálnych bánk (3),
   keďže:

               (1)

               Rada guvernérov môže podľa potreby rozhodnúť o znížení úrokovej sadzby pre jednodňové sterilizačné operácie pod nula percent.

               (2)

               V prípade zníženia úrokovej sadzby pre jednodňové sterilizačné operácie je potrebné primerane upraviť pravidlá pre úročenie vkladov, zostatkov a prebytočných rezerv podľa usmernení ECB/2011/14, ECB/2012/27 a ECB/2014/9,

         PRIJALA TOTO ROZHODNUTIE:
   Článok 1
   Úročenie vkladov
   „Úročenie“ v ustanoveniach prílohy I k usmerneniu ECB/2011/14 týkajúcich sa prijímania termínovaných vkladov a jednodňových sterilizačných operácií môže byť: a) s kladnou úrokovou sadzbou, b) s úrokovou sadzbou nula percent, alebo c) s negatívnou úrokovou sadzbou. Negatívna úroková sadzba predstavuje platobný záväzok držiteľa vkladu voči príslušnej centrálnej banke Eurosystému vrátane práva tejto centrálnej banky Eurosystému pripísať zodpovedajúcu sumu na ťarchu príslušného účtu zmluvnej strany.
   Článok 2
   Úročenie prebytočných rezerv
   Rezervy, ktoré prevyšujú povinné minimálne rezervy sa úročia percentom nula alebo úrokovou sadzbou pre jednodňové sterilizačné operácie, podľa toho, ktorá z týchto sadzieb je nižšia.
   Článok 3
   Úročenie zostatkov v TARGET2
   Účty platobného modelu a ich podúčty sa úročia percentom nula alebo úrokovou sadzbou pre jednodňové sterilizačné operácie podľa toho, ktorá z týchto sadzieb je nižšia, pokiaľ sa nepoužívajú na udržiavanie povinných minimálnych rezerv.
   Článok 4
   Úročenie vládnych vkladov
   1.   V ktorýkoľvek kalendárny deň sa celková hodnota jednodňových a termínovaných vkladov všetkých vlád v národnej centrálnej banke, ktorá prekračuje vyššiu z hodnôt: a) 200 miliónov EUR, alebo b) 0,04 % hrubého domáceho produktu členského štátu, v ktorom má národná centrálna banka sídlo, úročí úrokovou sadzbou vo výške nula percent. Ak je úroková sadzba v daný deň negatívna, potom sa uplatňuje úroková sadzba, ktorá nie je vyššia ako úroková sadzba pre jednodňové sterilizačné operácie. Negatívna úroková sadzba predstavuje platobný záväzok držiteľa vkladu voči príslušnej národnej centrálnej banke vrátane práva tejto národnej centrálnej banky pripísať zodpovedajúcu sumu na ťarchu príslušného vládneho vkladového účtu.
   2.   Odsek 1 a) sa uplatňuje len vtedy, keď sa Rada guvernérov rozhodne o znížení úrokovej sadzby pre jednodňové sterilizačné operácie pod nula percent a b) sa musí vykladať v spojení s článkom 5 ods. 3 a článkom 11 usmernenia ECB/2014/9, pričom článok 11 usmernenia ECB/2014/9 platí len pre zostatok a zostávajúcu uplatniteľnú splatnosť termínovaných vkladov v národných centrálnych bankách v kalendárny deň predchádzajúci dňu, kedy Rada guvernérov rozhodne o znížení úrokovej sadzby pre jednodňové sterilizačné operácie pod nula percent.
   3.   Pre vládne vklady, ktoré súvisia s programami Európskej únie/Medzinárodného menového fondu a inými porovnateľnými programami finančnej podpory, a ktoré sú na účtoch v národných centrálnych bankách, platia úrokové sadzby uvedené v článku 5 ods. 1 usmernenia ECB/2014/9 alebo úročené percentom nula podľa toho, ktorá z týchto sadzieb je vyššia, tieto vklady sa však nezapočítavajú do prahovej hodnoty uvedenej v odseku 1.
   Článok 5
   Úročenie niektorých vkladov v ECB
   Účty vedené v ECB v súlade s rozhodnutím ECB/2003/14 (4), rozhodnutím ECB/2010/31 (5) a rozhodnutím ECB/2010/17 (6) sa naďalej úročia úrokovou sadzbou pre jednodňové sterilizačné operácie. Ak však vklady musia byť na týchto účtoch pred dňom, v ktorý má byť uskutočnená platba v súlade s zákonnými alebo zmluvnými pravidlami platnými pre príslušné operácie, takéto vklady sa úročia počas tohto obdobia predchádzajúceho platbám úrokovou sadzbou pre jednodňové sterilizačné operácie alebo percentom nula podľa toho, ktorá z týchto sadzieb je vyššia.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      Vo Frankfurte nad Mohanom 5. júna 2014

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 30, 30.1.2013, s. 1.

      (3)  Ú. v. EÚ L 159, 28.5.2014, s. 5

      (4)  Rozhodnutie ECB/2003/14 zo 7. novembra 2003 o správe prijatých a poskytnutých úverov dohodnutých Európskym spoločenstvom v rámci mechanizmu strednodobej finančnej pomoci (Ú. v. EÚ L 297, 15.11.2003, s. 35).

      (5)  Rozhodnutie ECB/2010/31 z 20. decembra 2010 o otváraní účtov na uskutočňovanie platieb v súvislosti s pôžičkami poskytovanými EFSF členským štátom, ktorých menou je euro (Ú. v. EÚ L 10, 14.1.2011, s. 7).

      (6)  Rozhodnutie ECB/2010/17 zo 14. októbra 2010 o správe operácií prijímania a poskytovania úveru uskutočňovaných Úniou v rámci európskeho finančného stabilizačného mechanizmu (Ú. v. EÚ L 275, 20.10.2010, s. 10).


title: 2008/885/ES: Rozhodnutie Rady z  20. novembra 2008 , ktorým sa vymenúvajú deviati rumunskí členovia a jedenásti rumunskí náhradníci Výboru regiónov

text:
               27.11.2008

               SK

               Úradný vestník Európskej únie

               L 317/14

      ROZHODNUTIE RADY

   z 20. novembra 2008,
   ktorým sa vymenúvajú deviati rumunskí členovia a jedenásti rumunskí náhradníci Výboru regiónov
   (2008/885/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh rumunskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1). Rada 1. januára 2007 prijala rozhodnutie 2007/6/ES, ktorým sa vymenúvajú bulharskí a rumunskí členovia a náhradníci Výboru regiónov (2).

               (2)

               V dôsledku skončenia funkčného obdobia týchto členov: pán Emil CALOTĂ, pán Serghei Florin ANGHEL, pán Doru Laurian BĂDULESCU, pán Jenel COPILĂU, pán János DEMETER, pani Ileana Viorica ION, pán Gheorghe BACIU, pán Adriean VIDEANU a pán Liviu Nicolae DRAGNEA sa uvoľnilo deväť miest členov Výboru regiónov.

               (3)

               V dôsledku skončenia funkčného obdobia týchto náhradníkov: pán Lucian FLAIȘER, pán Corneliu BICHINEȚ, pán Dan Mihai GROZA, pán Ion OPRESCU, pán Răducu George FILIPESCU, pani Edita Emöke LOKODI, pán Tudor PENDIUC, pán Nicușor Daniel CONSTANTINESCU, pán Dumitru Teodor BANCIU, pán Alexandru CORCODEL a pán Dragoș BENEA, sa uvoľnilo jedenásť miest náhradníkov Výboru regiónov,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za členov:

                           —

                           pán Mircea COSMA, președintele Consiliului Județean Prahova,

                           —

                           pán Răducu George FILIPESCU, președintele Consiliului Județean Călărași,

                           —

                           pani Edita Emöke LOKODI, președintele Consiliului Județean Mureș,

                           —

                           pán Gheorghe BUNEA STANCU, președintele Consiliului Județean Brăila,

                           —

                           pán Ion PRIOTEASA, președintele Consiliului Județean Dolj,

                           —

                           pán Tudor PENDIUC, primarul municipiului Pitești,

                           —

                           pán Gheorghe FALCĂ, primarul municipiului Arad,

                           —

                           pán Decebal ARNĂUTU, primarul orașului Târgu-Neamț,

                           —

                           pán Vasile SAVA, primarul orașului Țăndărei;

               b)

               za náhradníkov:

                           —

                           pán Silvian CIUPERCĂ, președintele Consiliului Județean Ialomița,

                           —

                           pán Mircea Ioan MOLOȚ, președintele Consiliului Județean Hunedoara,

                           —

                           pán Árpád Szabolcs CSEHI, președintele Consiliului Județean Satu-Mare,

                           —

                           pán Liviu Nicolae DRAGNEA, președintele Consiliului Județean Teleorman,

                           —

                           pán Gheorghe FLUTUR, președintele Consiliului Județean Suceava,

                           —

                           pán Marian OPRIȘAN, președintele Consiliului Județean Vrancea,

                           —

                           pán Gheorghe NICHITA, primarul municipiului Iași,

                           —

                           pán George SCRIPCARU, primarul municipiului Brașov,

                           —

                           pán Péter FERENC, primarul orașului Sovata,

                           —

                           pán Mariana MIRCEA, primarul orașului Cernavodă,

                           —

                           pán Adrian Ovidiu TEBAN, primarul orașului Cugir.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 20. novembra 2008

            Za Radu

            predseda

         B. LAPORTE

      (1)  Ú. v. EÚ L 56, 25.2.2006, s. 75.

      (2)  Ú. v. EÚ L 1, 4.1.2007, s. 13.


title: Rozhodnutie Rady (EÚ) 2016/1749 zo 17. júna 2016 o uzavretí v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku s výnimkou jeho ustanovení, ktoré patria do rozsahu pôsobnosti hlavy V tretej časti Zmluvy o fungovaní Európskej únie

text:
               1.10.2016

               SK

               Úradný vestník Európskej únie

               L 268/1

         ROZHODNUTIE RADY (EÚ) 2016/1749
   zo 17. júna 2016
   o uzavretí v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku s výnimkou jeho ustanovení, ktoré patria do rozsahu pôsobnosti hlavy V tretej časti Zmluvy o fungovaní Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 33, 113, 114 a 207 v spojení s jej článkom 218 ods. 6 písm. a) a článkom 218 ods. 8 druhým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Uzavretie Rámcového dohovoru Svetovej zdravotníckej organizácie (WHO) o kontrole tabaku (ďalej len „rámcový dohovor WHO o kontrole tabaku“) bolo schválené v mene Spoločenstva rozhodnutím Rady 2004/513/ES (1).

               (2)

               V súlade s rozhodnutím Rady 2013/744/EÚ (2) a rozhodnutím Rady 2013/745/EÚ (3) bol Protokol na odstránenie nezákonného obchodu s tabakovými výrobkami k Rámcovému dohovoru WHO o kontrole tabaku (ďalej len „protokol“) podpísaný 20. decembra 2013 s výhradou jeho uzavretia k neskoršiemu dátumu.

               (3)

               Protokol predstavuje významný príspevok k medzinárodnému úsiliu zameranému na odstránenie všetkých foriem nezákonného obchodu s tabakovými výrobkami, a tým aj k boju proti obchádzaniu daňových a colných povinností, ako aj k zníženiu ponuky tabakových výrobkov v súlade s článkom 15 rámcového dohovoru WHO o kontrole tabaku. Protokol zároveň prispieva k bezproblémovému fungovaniu vnútorného trhu s tabakovými výrobkami, pričom zabezpečuje vysokú úroveň verejného zdravia.

               (4)

               Únia má výlučnú právomoc v súvislosti s niekoľkými ustanoveniami protokolu, ktoré patria do rozsahu pôsobnosti spoločnej obchodnej politiky Únie, alebo v oblastiach, kde Únia prijala spoločné pravidlá (4). Protokolom môžu byť dotknuté takéto spoločné pravidlá alebo zmenený rozsah ich pôsobnosti. Protokol by sa mal preto v mene Únie schváliť, pokiaľ ide o záležitosti patriace do právomoci Únie, len ak protokolom môžu byť dotknuté tieto spoločné pravidlá alebo zmenený rozsah ich pôsobnosti.

               (5)

               Uzavretím protokolu Únia nebude vykonávať spoločnú právomoc, členské štáty si tak ponechajú svoju právomoc v oblastiach upravených v protokole, ktorými nie sú dotknuté spoločné pravidlá ani sa nemení rozsah ich pôsobnosti.

               (6)

               Články 14, 16, 26, 29 a 30 protokolu sa týkajú justičnej spolupráce v trestných veciach a vymedzenia pojmu trestné činy, a preto patria do rozsahu pôsobnosti hlavy V tretej časti Zmluvy o fungovaní Európskej únie. Rozhodnutie Rady (EÚ) 2016/1750 (5) prijaté súbežne s týmto rozhodnutím sa týka uvedených ustanovení.

               (7)

               Protokol by sa mal schváliť, pokiaľ ide o záležitosti, ktoré patria do právomoci Únie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol na odstránenie nezákonného obchodu s tabakovými výrobkami k Rámcovému dohovoru WHO o kontrole tabaku s výnimkou jeho ustanovení, ktoré patria do rozsahu pôsobnosti hlavy V tretej časti Zmluvy o fungovaní Európskej únie, najmä článkov 14, 16, 26, 29 a 30.
   Text protokolu je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie:

               a)

               listinu podľa článku 44 ods. 1 protokolu;

               b)

               vyhlásenie o právomociach uvedené v prílohe k tomuto rozhodnutiu podľa článku 44 ods. 3 protokolu.

         Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 17. júna 2016

            Za Radu

            predseda

         J.R.V.A. DIJSSELBLOEM

      (1)  Rozhodnutie Rady 2004/513/ES z 2. júna 2004 o uzavretí Rámcového dohovoru Svetovej zdravotníckej organizácie o kontrole tabaku (Ú. v. EÚ L 213, 15.6.2004, s. 8).

      (2)  Rozhodnutie Rady 2013/744/EÚ z 9. decembra 2013 o podpise v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku, pokiaľ ide o jeho ustanovenia týkajúce sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce (Ú. v. EÚ L 333, 12.12.2013, s. 73).

      (3)  Rozhodnutie Rady 2013/745/EÚ z 9. decembra 2013 o podpise v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku s výnimkou jeho ustanovení týkajúcich sa povinností súvisiacich s justičnou spoluprácou v trestných veciach, vymedzenia pojmu trestné činy a policajnej spolupráce (Ú. v. EÚ L 333, 12.12.2013, s. 75).

      (4)  Smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 29.4.2014, s. 1);
   Smernica Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu (Ú. v. EÚ L 309, 25.11.2005, s. 15);
   Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1);
   Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12);
   Smernica Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov (Ú. v. EÚ L 176, 5.7.2011, s. 24).

      (5)  Rozhodnutie Rady (EÚ) 2016/1750 zo 17. júna 2016 o uzavretí v mene Európskej únie Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku, pokiaľ ide o jeho ustanovenia o povinnostiach týkajúcich sa justičnej spolupráce v trestných veciach a vymedzenie pojmu trestné činy (pozri stranu 6 tohto úradného vestníka).

      PRÍLOHA

         VYHLÁSENIE EURÓPSKEJ ÚNIE O PRÁVOMOCIACH V ZÁLEŽITOSTIACH, NA KTORÉ SA VZŤAHUJE PROTOKOL NA ODSTRÁNENIE NEZÁKONNÉHO OBCHODU S TABAKOVÝMI VÝROBKAMI

         (PODĽA ČLÁNKU 44 PROTOKOLU)

      Európska únia (EÚ) predkladá v súlade s článkom 44 Protokolu na odstránenie nezákonného obchodu s tabakovými výrobkami k Rámcovému dohovoru Svetovej zdravotníckej organizácie o kontrole tabaku (ďalej len „protokol k rámcovému dohovoru WHO o kontrole tabaku“) toto vyhlásenie o právomociach, v ktorom sú uvedené kategórie a oblasti, v prípade ktorých členské štáty EÚ preniesli právomoci na EÚ v tých oblastiach, na ktoré sa vzťahuje protokol k rámcovému dohovoru WHO o kontrole tabaku.
      1.   Všeobecné zásady

      Druhy a oblasti právomocí Únie sú stanovené v článkoch 2 až 6 ZFEÚ. Ak zmluvy prenesú v určitej oblasti na EÚ výlučnú právomoc, môže legislatívnu činnosť vykonávať a právne záväzné akty prijímať len EÚ, pričom členské štáty tak môžu urobiť len vtedy, ak ich na to EÚ splnomocní, alebo v prípade, že tak konajú na účely vykonania aktov EÚ. Ak zmluvy prenesú v určitej oblasti právomoc na EÚ tak, že ju vykonáva spoločne s členskými štátmi, môžu v uvedenej oblasti legislatívnu činnosť vykonávať a právne záväzné akty prijímať EÚ aj členské štáty. Členské štáty vykonávajú svoju právomoc v rozsahu, v akom EÚ svoju právomoc nevykonala. Členské štáty teda vykonávajú svoju právomoc v rozsahu, v akom sa EÚ rozhodla svoju právomoc nevykonať.
      Pokiaľ ide o uzavieranie medzinárodných dohôd, má v oblastiach uvedených v článku 3 ods. 1 ZFEÚ takúto právomoc len EÚ. Pokiaľ ide o oblasti uvedené v článku 4 ods. 2 ZFEÚ, tieto patria do spoločnej právomoci EÚ a jej členských štátov, avšak podľa článku 3 ods. 2 ZFEÚ má EÚ výlučnú právomoc konať, ak je zamýšľané opatrenie potrebné na to, aby Únia mohla vykonávať svoju vnútornú právomoc, alebo pokiaľ ustanoveniami predmetnej dohody môžu byť dotknuté spoločné pravidlá alebo sa týmito ustanoveniami môže zmeniť rozsah ich pôsobnosti; ak o takéto prípady nejde (t. j. ak nie sú splnené podmienky stanovené v článku 3 ods. 2 ZFEÚ), členské štáty môžu uplatniť svoju právomoc konať v týchto oblastiach.
      Právomoci, ktoré nie sú zmluvami zverené EÚ, patria členským štátom EÚ.
      Podľa článku 44 protokolu Európska únia riadne oznámi akúkoľvek podstatnú zmenu rozsahu svojich právomocí, pričom však takéto oznámenie nepredstavuje podmienku pre vykonávanie jej právomoci v záležitostiach, na ktoré sa vzťahuje protokol k rámcovému dohovoru WHO o kontrole tabaku.
      2.   Výlučná právomoc EÚ

      2.1.   EÚ má výlučnú právomoc konať, pokiaľ ide o záležitosti, na ktoré sa vzťahuje protokol k rámcovému dohovoru WHO o kontrole tabaku, ktoré patria do rozsahu pôsobnosti spoločnej obchodnej politiky EÚ (článok 207 ZFEÚ).
      2.2.   Okrem toho má EÚ výlučnú právomoc konať v záležitostiach, na ktoré sa vzťahuje protokol k rámcovému dohovoru WHO o kontrole tabaku, ktoré patria do rozsahu pôsobnosti colnej spolupráce (článok 33 ZFEÚ), aproximácie práva na vnútornom trhu (články 113 a 114 ZFEÚ), justičnej spolupráce v trestných veciach (článok 82 ZFEÚ) a vymedzenia pojmu trestné činy (článok 83 ZFEÚ), a to len vtedy, pokiaľ sa ustanoveniami aktu Únie stanovujú spoločné pravidlá, ktoré môžu byť dotknuté ustanoveniami protokolu k rámcovému dohovoru WHO o kontrole tabaku alebo ktorých rozsah pôsobnosti sa ustanoveniami uvedeného protokolu môže zmeniť.
      Zoznam aktov Únie uvedený nižšie znázorňuje rozsah, v akom Únia vykonáva svoju vnútornú právomoc v týchto oblastiach v súlade so Zmluvou o fungovaní Európskej únie. Rozsah výlučnej právomoci Únie, ktorý vyplýva z týchto aktov, sa musí posúdiť so zreteľom na konkrétne ustanovenia každého opatrenia, a najmä na rozsah, v ktorom sa týmito ustanoveniami stanovujú spoločné pravidlá, ktoré by mohli byť dotknuté ustanoveniami protokolu k rámcovému dohovoru WHO o kontrole tabaku alebo aktom prijatým na ich vykonávanie alebo ktorých rozsah pôsobnosti by sa ustanoveniami uvedeného protokolu alebo takým aktom mohol zmeniť.

                  —

                  Smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 29.4.2014, s. 1).

                  —

                  Smernica Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu (Ú. v. EÚ L 309, 25.11.2005, s. 15).

                  —

                  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

                  —

                  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).

                  —

                  Smernica Rady 2011/64/EÚ z 21. júna 2011 o štruktúre a sadzbách spotrebnej dane z tabakových výrobkov (Ú. v. EÚ L 176, 5.7.2011, s. 24).

                  —

                  Rámcové rozhodnutie Rady 2001/500/SVV z 26. júna 2001 o praní špinavých peňazí, identifikácii, vyhľadávaní, zmrazení, zaistení a konfiškácii prostriedkov a príjmov z trestnej činnosti (Ú. v. ES L 182, 5.7.2001, s. 1).

                  —

                  Akt Rady z 26. júla 1995, ktorým sa vyhotoví Dohovor o ochrane finančných záujmov Európskych spoločenstiev (Ú. v. ES C 316, 27.11.1995, s. 48).

            3.   Právomoc členských štátov

      Pokiaľ ide o ostatné záležitosti, na ktoré sa vzťahuje protokol k rámcovému dohovoru WHO o kontrole tabaku, ktoré nie sú uvedené v bodoch 2.1 a 2.2, v ktorých EÚ nemá výlučnú právomoc konať, právomoc konať majú naďalej členské štáty.


title: 2009/117/ES: Rozhodnutie Rady zo 7. apríla 2008 o podpise a predbežnom vykonávaní Dohody medzi Európskym spoločenstvom a vládou Nepálu o určitých aspektoch leteckých dopravných služieb

text:
               12.2.2009

               SK

               Úradný vestník Európskej únie

               L 41/3

         ROZHODNUTIE RADY
   zo 7. apríla 2008
   o podpise a predbežnom vykonávaní Dohody medzi Európskym spoločenstvom a vládou Nepálu o určitých aspektoch leteckých dopravných služieb
   (2009/117/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva dojednala s Nepálom dohodu o určitých aspektoch leteckých dopravných služieb v súlade s postupmi a usmerneniami uvedenými v prílohe k rozhodnutiu Rady, ktorým sa Komisia oprávňuje začať rokovania s tretími krajinami o nahradení určitých ustanovení v platných dvojstranných dohodách dohodou Spoločenstva.

               (3)

               S výhradou jej uzavretia k neskoršiemu dátumu by sa dohoda mala podpísať a predbežne vykonávať,

         ROZHODLA TAKTO:
   Článok 1
   Podpísanie Dohody medzi Európskym spoločenstvom a vládou Nepálu o určitých aspektoch leteckých dopravných služieb sa týmto schvaľuje v mene Spoločenstva s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, bude sa vykonávať predbežne od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel (1).
   Článok 4
   Predseda Rady sa týmto splnomocňuje vydať oznámenie podľa článku 9 ods. 2 dohody.

      V Luxemburgu 7. apríla 2008

            Za Radu

            predseda

         R. ŽERJAV

      (1)  Generálny sekretariát Rady uverejní v Úradnom vestníku Európskej únie dátum, odkedy sa bude dohoda predbežne vykonávať.
    ---documentbreak---

               12.2.2009

               SK

               Úradný vestník Európskej únie

               L 41/5

         DOHODA
   medzi Európskym spoločenstvom a vládou Nepálu o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA NEPÁLU
   na strane druhej
   (ďalej len „strany“)
   BERÚC NA VEDOMIE, že medzi niektorými členskými štátmi Európskeho spoločenstva a Nepálom boli uzavreté bilaterálne dohody o leteckých dopravných službách, ktoré obsahujú ustanovenia v rozpore s právom Spoločenstva,
   POZNAMENÁVAJÚC, že Európske spoločenstvo má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   POZNAMENÁVAJÚC, že podľa práva Európskeho spoločenstva leteckí dopravcovia Spoločenstva usadení v členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú príslušníkom týchto tretích krajín získať vlastnícky podiel v spoločnostiach leteckých dopravcov, ktorí majú licenciu v súlade s právom Európskeho spoločenstva,
   UZNÁVAJÚC, že určité ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Nepálom, ktoré sú v rozpore s právom Európskeho spoločenstva, sa s ním musia zosúladiť s cieľom vytvoriť pevný právny základ pre letecké dopravné služby medzi Európskym spoločenstvom a Nepálom a zachovať kontinuitu týchto leteckých dopravných služieb,
   UZNÁVAJÚC, že určité ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Nepálom by sa mali zosúladiť s právnymi predpismi Nepálu a Európskeho spoločenstva a poskytnúť realizovateľný a pevný právny základ na zabezpečenie kontinuity a rozvoja leteckých dopravných služieb medzi Európskym spoločenstvom a Nepálom,
   BERÚC NA VEDOMIE, že nie je potrebné, aby sa táto dohoda vzťahovala na ustanovenia dvojstranných dohôd medzi členskými štátmi Európskeho spoločenstva a Nepálom o leteckých dopravných službách, ktoré nie sú v rozpore s právom Európskeho spoločenstva,
   BERÚC NA VEDOMIE, že podľa právnych predpisov Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskeho spoločenstva a ktorých cieľom alebo následkom je bránenie hospodárskej súťaži, prípadne jej obmedzovanie alebo narušovanie,
   UZNÁVAJÚC, že ustanovenia dvojstranných dohôd o leteckých dopravných službách uzavretých medzi členskými štátmi Európskeho spoločenstva a Nepálom, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú; alebo ii) posilňujú účinky každej takejto dohody, rozhodnutia alebo zosúladeného postupu; alebo iii) prenášajú na leteckých dopravcov alebo iné súkromné hospodárske subjekty zodpovednosť za prijatie opatrení, ktoré zabraňujú, obmedzujú alebo narúšajú hospodársku súťaž medzi leteckými dopravcami na príslušných trasách, a ktoré môžu rušiť účinnosť pravidiel hospodárskej súťaže platných pre podniky,
   BERÚC NA VEDOMIE, že cieľom Európskeho spoločenstva nie je zvýšiť v rámci tejto dohody celkový objem leteckej dopravy medzi Európskym spoločenstvom a Nepálom ani ovplyvniť rovnováhu medzi leteckými dopravcami Spoločenstva a leteckými dopravcami Nepálu alebo dojednať zmeny a doplnenia ustanovení platných bilaterálnych dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Európskeho spoločenstva.
   2.   Odkazy v každej z dohôd uvedených v prílohe I na občanov členského štátu, ktorý je stranou takejto dohody, sa považujú za odkazy na občanov členských štátov Európskeho spoločenstva.
   3.   Keď je v dohodách uvedených v prílohe I uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
   Článok 2
   Určenie, oprávnenie a zrušenie
   1.   Ustanovenia v odsekoch 3 a 4 tohto článku nahrádzajú príslušné ustanovenia v článkoch uvedených v prílohe II písm. a) a b) súvisiace s určením leteckých dopravcov príslušným členským štátom, ich oprávneniami a povoleniami udelenými Nepálom a s odmietnutím, zrušením, pozastavením alebo obmedzením oprávnení alebo povolení udelených leteckému dopravcovi.
   2.   Ustanovenia v odsekoch 3 a 4 tohto článku nahrádzajú zodpovedajúce ustanovenia v článkoch uvedených v prílohe II písm. a) a b) súvisiace s určením leteckých dopravcov Nepálom, ich oprávneniami a povoleniami udelenými dotyčným členským štátom a s odmietnutím, zrušením, pozastavením alebo obmedzením oprávnení alebo povolení udelených leteckému dopravcovi.
   3.   Po potvrdení takéhoto určenia a žiadostí od určeného leteckého dopravcu alebo dopravcov vo forme a spôsobom, ktoré sú predpísané na prácu s oprávneniami a povoleniami, druhá strana s prihliadnutím na odseky 4 a 5 udelí príslušné oprávnenia a povolenia s minimálnym procedurálnym oneskorením, ak:

               a)

               v prípade leteckého dopravcu, ktorého určil členský štát:

                           i)

                           letecký dopravca má sídlo na území členského štátu, ktorý ho určil podľa Zmluvy o založení Európskeho spoločenstva, a má platnú prevádzkovú licenciu z členského štátu v súlade s právnymi predpismi Európskeho spoločenstva a

                           ii)

                           členský štát zodpovedný za vydanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva a

                           iii)

                           leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov;

               b)

               v prípade leteckého dopravcu, ktorého určil Nepál:

                           i)

                           má hlavné obchodné miesto v Nepále a

                           ii)

                           Nepál vykonáva a udržiava účinnú regulačnú kontrolu tohto leteckého dopravcu.

         4.   Každá strana môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu, ktorého určila druhá strana, ak:

               a)

               v prípade leteckého dopravcu, ktorého určil členský štát:

                           i)

                           letecký dopravca nemá sídlo na území určujúceho členského štátu podľa Zmluvy o založení Európskeho spoločenstva alebo nemá platnú prevádzkovú licenciu členského štátu v súlade s právom Európskeho spoločenstva alebo

                           ii)

                           členský štát zodpovedný za vydávanie osvedčenia leteckého prevádzkovateľa nevykonáva ani neudržiava účinnú regulačnú kontrolu leteckého dopravcu, alebo v určení nie je jasne uvedený príslušný orgán civilného letectva, alebo

                           iii)

                           leteckého dopravcu priamo alebo väčšinovo nevlastnia a účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov, alebo

               b)

               v prípade leteckého dopravcu, ktorého určil Nepál:

                           i)

                           nemá hlavné miesto podnikania v Nepále, alebo

                           ii)

                           Nepál neudržiava účinnú regulačnú kontrolu leteckého dopravcu, alebo

                           iii)

                           väčšinový vlastník alebo kontrola leteckého dopravcu určeného Nepálom sa nachádza v tretej krajine, ktorá fakticky neakceptuje určenie leteckých dopravcov zo Spoločenstva usadených v Spoločenstve.

         5.   Pri výkone svojho práva podľa odseku 4 Nepál nesmie diskriminovať leteckých dopravcov členských štátov na základe ich štátnej príslušnosti.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).
   2.   V prípade, že členský štát určil leteckého dopravcu, ktorého regulačnú kontrolu vykonáva a udržiava iný členský štát, vzťahujú sa práva vlády Nepálu vyplývajúce z ustanovení o bezpečnosti v dohode medzi členským štátom, ktorý určil leteckého dopravcu, a vládou Nepálu, rovnako aj na bezpečnostné normy, ktoré takýto iný členský štát prijal, vykonal alebo udržiaval, ako aj na prevádzkové oprávnenie dotknutého leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú zodpovedajúce ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú s týmto ustanovením v rozpore, žiadne ustanovenie dohôd uvedených v prílohe II písm. d) nebráni členskému štátu uvaliť na nediskriminačnom základe dane, clá alebo iné poplatky na palivo dodávané na jeho územie na účely používania v lietadle určeného leteckého dopravcu Nepálu, ktorý poskytuje služby medzi určitým miestom na území členského štátu a iným miestom na území tohto členského štátu alebo na území iného členského štátu.
   Článok 5
   Tarify za prepravu v rámci Európskeho spoločenstva
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. e).
   2.   Sadzby, ktoré v súvislosti s dopravou v rámci Európskeho spoločenstva stanovil letecký dopravca alebo leteckí dopravcovia určení vládou Nepálu podľa dohody uvedenej v prílohe I, ktorá obsahuje ustanovenie uvedené v prílohe II písm. e), podliehajú právu Európskeho spoločenstva.
   Článok 6
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie i) uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži, alebo ju narúšajú či obmedzujú; ii) posilňovať účinky žiadnej takejto dohody, rozhodnutia alebo zosúladeného postupu; ani iii) delegovať na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.
   2.   Ustanovenia dohôd uvedených v prílohe I, ktoré nie sú zlučiteľné s odsekom 1 tohto článku, sa neuplatňujú.
   Článok 7
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 8
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 9
   Nadobudnutie platnosti a predbežné vykonávanie
   1.   Táto dohoda nadobudne platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.
   2.   Bez ohľadu na ustanovenia odseku 1 sa strany dohodli na predbežnom vykonávaní tejto dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel.
   3.   Dohody a iné dohovory medzi členskými štátmi a vládou Nepálu, ktoré v deň podpisu tejto dohody ešte nenadobudli účinnosť a predbežne sa nevykonávajú, sú uvedené v prílohe I písm. b). Táto dohoda sa uplatňuje na všetky takéto dohody a dojednania po tom, ako nadobudnú platnosť alebo sa začnú predbežne vykonávať.
   Článok 10
   Skončenie platnosti dohody
   1.   V prípade, že sa skončí platnosť dohody uvedenej v prílohe I, skončí sa súčasne platnosť všetkých ustanovení tejto dohody súvisiacich s príslušnou dohodou uvedenou v prílohe I.
   2.   V prípade, že sa skončí platnosť všetkých dohôd uvedených v prílohe I, skončí sa súčasne platnosť tejto dohody.

      NA DÔKAZ TOHO podpísali riadne splnomocnení zástupcovia túto dohodu.
      V Bruseli dvadsiateho tretieho januára dvetisícdeväť, v dvoch vyhotoveniach, v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a nepálskom jazyku.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   PRÍLOHA I
   ZOZNAM DOHÔD UVEDENÝCH V ČLÁNKU 1 TEJTO DOHODY

               a)

               Dohody o leteckých dopravných službách uzatvorené medzi vládou Nepálu a členskými štátmi Európskeho spoločenstva, ktoré boli k dátumu podpísania tejto dohody uzatvorené, podpísané a/alebo sú predbežne vykonávané:

                           —

                           Dohoda o leteckej doprave medzi Spolkovou vládou Rakúska a vládou Nepálu Jeho Veličenstva vzťahujúca sa civilnej leteckej dopravy podpísaná v Káthmandu 29. októbra 1997, ďalej v prílohe II len „Dohoda medzi Nepálom a Rakúskom“,

                           —

                           Dohoda medzi vládou Luxemburského veľkovojvodstva a vládou Nepálu Jeho Veličenstva týkajúca sa leteckých služieb podpísaná 18. júna 1999 v Luxemburgu, ďalej v prílohe II len „dohoda medzi Nepálom a Luxemburskom“,

                           —

                           Dohoda medzi vládou Holandského kráľovstva a vládou Nepálu Jeho Veličenstva týkajúca sa leteckých služieb podpísaná 10 júna 1998 na letisku Schiphol, ďalej v prílohe II len „dohoda medzi Nepálom a Holandskom“,

                           —

                           Dohoda o leteckých službách medzi vládou Spojeného kráľovstva Veľkej Británie a Severného Írska a vládou Nepálu Jeho veličenstva podpísaná v Káthmandu 3. marca 1994, ďalej v prílohe II len „dohoda medzi Nepálom a Spojeným kráľovstvom“.

               b)

               Dohody o leteckých dopravných službách a iné dojednania parafované alebo podpísané medzi vládou Nepálu a členskými štátmi Európskeho spoločenstva, ktoré v čase podpisu tejto dohody ešte nenadobudli platnosť a predbežne sa neuplatňujú:

                           —

                           Dohoda o leteckých službách medzi vládou Nepálu Jeho Veličenstva a vládou Francúzskej republiky parafovaná v Káthmandu 7. júla 1998, ďalej v prílohe II len „dohoda medzi Nepálom a Francúzskom“,

                           —

                           Dohoda medzi vládou Spolkovej republiky Nemecko a vládou Nepálu Jeho Veličenstva o leteckých službách parafovaná a pripojená ako príloha 3 k protokolu podpísanom v Bonne 26. júla 2000, ďalej v prílohe II len „dohoda medzi Nepálom a Nemeckom“,

                           —

                           Dohoda medzi vládou Nepálu Jeho Veličenstva a vládou Talianskej republiky o leteckých službách parafovaná v Káthmandu 8. mája 1992, ďalej v prílohe II len „dohoda medzi Nepálom a Talianskom“.

         PRÍLOHA II
   ZOZNAM ČLÁNKOV DOHÔD UVEDENÝCH V PRÍLOHE I, NA KTORÉ SA ODKAZUJE V ČLÁNKOCH 2 AŽ 6 TEJTO DOHODY

               a)

               Vymenovanie členským štátom:

                           —

                           článok 4 dohody medzi Nepálom a Rakúskom,

                           —

                           článok 4 dohody medzi Nepálom a Francúzskom,

                           —

                           článok 4 dohody medzi Nepálom a Talianskom,

                           —

                           článok 3 dohody medzi Nepálom a Luxemburskom,

                           —

                           článok 5 dohody medzi Nepálom a Holandskom,

                           —

                           článok 4 dohody medzi Nepálom a Spojeným kráľovstvom.

               b)

               Zamietnutie, zrušenie, dočasné pozastavenie alebo obmedzenie oprávnení alebo povolení:

                           —

                           článok 4 dohody medzi Nepálom a Rakúskom,

                           —

                           článok 5 dohody medzi Nepálom a Francúzskom,

                           —

                           článok 4 dohody medzi Nepálom a Nemeckom,

                           —

                           článok 5 dohody medzi Nepálom a Talianskom,

                           —

                           článok 4 dohody medzi Nepálom a Luxemburskom,

                           —

                           článok 6 dohody medzi Nepálom a Holandskom,

                           —

                           článok 5 dohody medzi Nepálom a Spojeným kráľovstvom.

               c)

               Bezpečnosť:

                           —

                           článok 8 dohody medzi Nepálom a Rakúskom,

                           —

                           článok 9 dohody medzi Nepálom a Francúzskom,

                           —

                           článok 14 dohody medzi Nepálom a Nemeckom,

                           —

                           článok 10 dohody medzi Nepálom a Talianskom,

                           —

                           článok 6 dohody medzi Nepálom a Luxemburskom,

                           —

                           článok 10 dohody medzi Nepálom a Holandskom.

               d)

               Zdaňovanie leteckého paliva:

                           —

                           článok 9 dohody medzi Nepálom a Rakúskom,

                           —

                           článok 12 dohody medzi Nepálom a Francúzskom,

                           —

                           článok 7 dohody medzi Nepálom a Nemeckom,

                           —

                           článok 6 dohody medzi Nepálom a Talianskom,

                           —

                           článok 8 dohody medzi Nepálom a Luxemburskom,

                           —

                           článok 13 dohody medzi Nepálom a Holandskom,

                           —

                           článok 8 dohody medzi Nepálom a Spojeným kráľovstvom.

               e)

               Sadzby za prepravu v rámci Európskeho spoločenstva:

                           —

                           článok 12 dohody medzi Nepálom a Rakúskom,

                           —

                           článok 14 dohody medzi Nepálom a Francúzskom,

                           —

                           článok 8 dohody medzi Nepálom a Talianskom,

                           —

                           článok 10 dohody medzi Nepálom a Luxemburskom,

                           —

                           článok 8 dohody medzi Nepálom a Holandskom,

                           —

                           článok 7 dohody medzi Nepálom a Spojeným kráľovstvom.

         PRÍLOHA III
   ZOZNAM INÝCH ŠTÁTOV, NA KTORÉ SA ODKAZUJE V ČLÁNKU 2 TEJTO DOHODY

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).